CELEX: 32021D1227
Language: hr
Date: 2021-07-27 00:00:00
Title: Provedbena odluka Komisije (EU) 2021/1227 оd 27. srpnja 2021. o izmjeni priznanja društva DNV GL AS u skladu s člankom 16. Uredbe (EZ) br. 391/2009 Europskog parlamenta i Vijeća

28.7.2021   
               
               
                  HR
               
               
                  Službeni list Europske unije
               
               
                  L 269/143
               
            
         PROVEDBENA ODLUKA KOMISIJE (EU) 2021/1227
         оd 27. srpnja 2021.
         o izmjeni priznanja društva DNV GL AS u skladu s člankom 16. Uredbe (EZ) br. 391/2009 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 391/2009 Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova (1), a posebno njezin članak 4. stavak 1. i članak 16.,
         budući da:
         
                     (1)
                  
                  
                     U skladu s Uredbom (EZ) br. 391/2009 Komisija je odgovorna za priznavanje organizacija za pregled i nadzor brodova koje žele biti ovlaštene za pružanje usluga u ime država članica. U skladu s člankom 8. stavkom 1. te uredbe Komisija je dužna redovito ocjenjivati priznate organizacije kako bi osigurala da i dalje ispunjavaju zahtjeve iz te uredbe.
                  
               
                     (2)
                  
                  
                     U okviru te ocjene Komisija provjerava je li nositelj dodijeljenog priznanja odgovarajuća pravna osoba u organizaciji na koju se primjenjuju odredbe Uredbe (EZ) br. 391/2009, u smislu članka 2. točke (c) i članka 4. stavka 3. te uredbe i u skladu s njima. U suprotnome Komisija donosi odluku o izmjeni priznanja. U skladu s člankom 2. točkom (c) Uredbe (EZ) br. 391/2009 „organizacija” znači pravna osoba, njezine podružnice i svi drugi subjekti pod njezinom kontrolom, koji zajedno ili odvojeno obavljaju zadatke koji spadaju u područje primjene te uredbe.
                  
               
                     (3)
                  
                  
                     Provedbenom odlukom Komisije C(2013) 8876 određeno je da je nositelj priznanja dodijeljenog organizaciji Det Norske Veritas društvo DNV GL AS. U toj provedbenoj odluci navodi se da je DNV GL AS matično društvo svih pravnih subjekata koji čine priznatu organizaciju za potrebe Uredbe (EZ) br. 391/2009.
                  
               
                     (4)
                  
                  
                     Komisija je obaviještena da se od 1. ožujka 2021. ime matičnog pravnog subjekta DNV GL AS promijenilo u DNV AS. Zbog toga je DNV AS odgovarajući matični pravni subjekt kojem bi trebalo dodijeliti priznanje.
                  
               
                     (5)
                  
                  
                     Promjena identiteta navedenog matičnog društva ne utječe na sposobnost te organizacije da ispunjava uvjete navedene u Uredbi (EZ) br. 391/2009.
                  
               
                     (6)
                  
                  
                     Mjere predviđene u ovoj Odluci u skladu su s mišljenjem Odbora za sigurnost na moru i sprečavanje onečišćenja s brodova osnovanog Uredbom (EZ) br. 2099/2002 Europskog parlamenta i Vijeća (2),
                  
               DONIJELA JE OVU ODLUKU:
         
            Članak 1.
            Priznanje dodijeljeno društvu DNV GL AS mijenja se zamjenom imena DNV GL AS imenom DNV AS, koji je matično društvo svih pravnih subjekata koji su dio organizacije priznate za potrebe Uredbe (EZ) br. 391/2009.
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 27. srpnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 131, 28.5.2009., str. 11.
         
         
            (2)  Uredba (EZ) br. 2099/2002 Europskog parlamenta i Vijeća od 5. studenoga 2002. o osnivanju Odbora za sigurnost na moru i sprečavanje onečišćenja s brodova (COSS) i o izmjeni uredaba o pomorskoj sigurnosti i sprečavanju onečišćenja s brodova (SL L 324, 29.11.2002., str. 1.).